Source: https://www.zakonypreludi.sk/zz/2001-159
Timestamp: 2020-01-21 19:50:51+00:00
Document Index: 4029124

Matched Legal Cases: ['§ 3', '§ 4', '§ 5', '§ 6', '§ 7', '§ 8', '§ 9', '§ 16', '§ 5', '§ 3', '§ 3', '§ 7', '§ 7', '§ 3', '§ 9']

159/2001 Z. z. Nariadenie vlády Slovenskej republiky o minimálnych bezpečnostných a zdravotných požiadavkách pri po... | Aktuálne znenie
159/2001 Z. z.
Nariadenie vlády č. 159/2001 Z. z.Nariadenie vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov
(v znení č. 470/2003 Z. z.)
Účinnosť od 01.12.2003 do30.06.2006
Zrušený 392/2006 Z. z.
§ 3 - Podrobnosti o podmienkach používania pracovného prostriedku
§ 4 - Kontrola pracovného prostriedku
§ 5 - Pracovný prostriedok s osobitným nebezpečenstvom
§ 6 - Ergonomika
§ 7 - Oboznamovanie a informovanie zamestnanca
§ 8 - Účasť zamestnancov
§ 9b - Zrušovacie ustanovenie
Aktuálne znenie 01.12.2003 - 30.06.2006
z 19. apríla 2001
Vláda Slovenskej republiky podľa § 16 ods. 1 písm. b) zákona Národnej rady Slovenskej republiky č. 330/1996 Z. z. o bezpečnosti a ochrane zdravia pri práci v znení zákona č. 95/2000 Z. z. a zákona č. 158/2001 Z. z. nariaďuje:
Nariadenie vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov (ďalej len „nariadenie vlády“) upravuje minimálne bezpečnostné a zdravotné požiadavky na zaistenie bezpečnosti a ochrany zdravia pri práci pri používaní pracovných prostriedkov zamestnancami.
b) používanie pracovného prostriedku je každá činnosť týkajúca sa pracovného prostriedku, napríklad zapínanie, vypínanie, používanie, preprava, oprava, prestavba, údržba alebo starostlivosť o pracovný prostriedok vrátane čistenia,
Podrobnosti o podmienkach používania pracovného prostriedku
(1) Zamestnávateľ vykoná potrebné opatrenia, aby pracovný prostriedok, ktorý poskytuje zamestnancovi na používanie, bol na príslušnú prácu vhodný alebo prispôsobený tak, aby pri jeho používaní bola zaistená bezpečnosť a ochrana zdravia zamestnanca. Pri výbere pracovného prostriedku zamestnávateľ prihliada na osobitné pracovné podmienky a druh práce, na nebezpečenstvo existujúce na pracovisku a na nebezpečenstvo, ktoré môže vyplynúť z používania pracovného prostriedku.
(2) Ak pri používaní pracovného prostriedku nie je možné v plnom rozsahu zamestnancovi zaistiť bezpečnosť a ochranu zdravia, zamestnávateľ zabezpečí vykonanie potrebných opatrení, aby čo najviac obmedzil nebezpečenstvo.
(3) Zamestnávateľ zabezpečí, aby sa pracovný prostriedok používal v súlade s požiadavkami uvedenými v prílohe č. 1.
(4) Zamestnávateľ zabezpečí, aby pracovný prostriedok, ktorý na používanie poskytne zamestnancovi po nadobudnutí účinnosti tohto nariadenia vlády, vyhovoval
a) ustanoveniam príslušných právnych predpisov,
b) minimálnym požiadavkám uvedeným v prílohe č. 2, ak sa nedajú použiť iné právne predpisy alebo ak sa dá iný právny predpis použiť iba čiastočne.
(5) Zamestnávateľ vykoná opatrenia na zabezpečenie primeranej údržby, aby pracovný prostriedok po celý čas jeho používania mal úroveň zodpovedajúcu požiadavkám uvedeným v odseku 4.
(1) Ak bezpečnosť pracovného prostriedku závisí od podmienok jeho inštalácie, zamestnávateľ zabezpečí vykonanie kontroly pracovného prostriedku po jeho inštalovaní, pred jeho prvým použitím a po jeho inštalovaní na inom mieste, aby zabezpečil správnu inštaláciu pracovného prostriedku a jeho správne fungovanie. Kontrolu vykonávajú oprávnené osoby podľa právnych predpisov a ostatných predpisov na zaistenie bezpečnosti a ochrany zdravia pri práci.
(2) Pre pracovný prostriedok používaný v podmienkach, ktoré zhoršujú jeho stav a vytvárajú možnosť vzniku nebezpečenstva, zamestnávateľ zabezpečí vykonanie
a) pravidelnej kontroly a ak je potrebné aj príslušnej skúšky oprávnenou osobou,
b) kontroly oprávnenou osobou vždy, ak sa vyskytnú výnimočné okolnosti, napríklad zmena vykonávanej práce, porucha, havária, prírodný jav alebo dlhšia prestávka v používaní pracovného prostriedku, ktoré môžu ohroziť bezpečnú prevádzku pracovného prostriedku.
(3) Zamestnávateľ uschováva záznamy o výsledku kontroly. Pracovný prostriedok musí byť v mieste jeho používania vybavený príslušnými dokladmi o vykonaní poslednej kontroly.
(4) Vykonávanie kontrol pracovného prostriedku určujú osobitné predpisy.1) Pri pracovnom prostriedku, na ktorý sa osobitný právny predpis nevzťahuje, určí rozsah a periodicitu kontroly zamestnávateľ.
Pracovný prostriedok s osobitným nebezpečenstvom
Ak je používanie pracovného prostriedku spojené s možným osobitným ohrozením bezpečnosti a zdravia zamestnanca, zamestnávateľ vykoná potrebné opatrenia, aby
a) pracovný prostriedok používal len ním poverený zamestnanec,
b) opravárske, prestavbové, údržbárske práce a starostlivosť o pracovný prostriedok vykonával len na to oprávnený zamestnanec alebo iná oprávnená osoba.
Pri uplatňovaní minimálnych požiadaviek na bezpečnosť a ochranu zdravia pri práci pri používaní pracovného prostriedku zamestnávateľ zohľadňuje pracovnú pozíciu, polohu tela zamestnanca a ergonomické princípy.2)
(1) Zamestnávateľ preukázateľne vykoná opatrenia, aby zamestnanec bol oboznámený a informovaný o používaní pracovného prostriedku v súlade s osobitným predpisom,3) a ak je to potrebné, aby dostal písomný návod na obsluhu pracovného prostriedku.
(2) Informácia a písomný návod na obsluhu obsahujú vo vzťahu k bezpečnosti a ochrane zdravia najmä
b) predvídateľné mimoriadne situácie.
(3) Informácia a písomný návod podľa odseku 2 budú obsahovať, ak je to vhodné, aj závery zo skúseností získaných pri používaní pracovného prostriedku.
(4) Zamestnávateľ preukázateľne oboznámi zamestnanca s nebezpečenstvami, ktoré môžu ohroziť jeho alebo pracovný prostriedok v pracovnom priestore alebo na pracovnom mieste, ako aj s ich zmenami a inými účinkami, ktoré na nich pôsobia, a s účinkami pracovného prostriedku umiestneného v ich bezprostrednom pracovnom priestore alebo mieste, aj keď ho priamo nepoužíva.
(5) Zamestnávateľ preukázateľne vykoná opatrenia, aby
a) zamestnanec poverený používaním pracovného prostriedku bol vyškolený primerane k nebezpečenstvám, ktoré sú spojené s jeho používaním,
b) oprávnený zamestnanec, ktorý vykonáva činnosti uvedené v § 5 písm. b), bol osobitne vyškolený primerane k nebezpečenstvám, ktoré sú spojené s jeho činnosťou.
(6) Oboznámenie, informácie a písomné návody na obsluhu musia byť pre zamestnanca zrozumiteľné.
Zamestnávateľ umožní zamestnancom a zástupcom zamestnancov pre bezpečnosť a ochranu zdravia pri práci v súlade s osobitným predpisom3) zúčastňovať sa na riešení problematiky ustanovenej týmto nariadením vlády.
Týmto nariadením sa transponujú právne akty Európskych spoločenstiev uvedené v prílohe č. 3.
Zamestnávateľ zabezpečí, aby pracovný prostriedok, ktorý na používanie poskytol zamestnancovi pred nadobudnutím účinnosti nariadenia vlády, vyhovoval minimálnym požiadavkám uvedeným v prílohe č. 2 najneskôr do 31. decembra 2003.
Zrušuje sa vyhláška Federálneho ministerstva práce a sociálnych vecí č. 19/1991 Zb. o pracovnom uplatnení a hmotnom zabezpečení pracovníkov v baníctve dlhodobo nespôsobilých na doterajšiu prácu v znení zákona č. 235/1992 Zb.
Nariadenie vlády nadobúda účinnosť 1. mája 2001.
Príloha č. 1 k nariadeniu vlády č. 159/2001 Z. z.
PODROBNOSTI O POŽIADAVKÁCH NA POUŽÍVANIE PRACOVNÉHO PROSTRIEDKU
(§ 3 ods. 3 nariadenia vlády)
Ustanovenia tejto prílohy sa musia uplatňovať v súlade s nariadením vlády a v súlade s príslušnými nebezpečenstvami, ktoré sa vyskytujú pri používaní pracovného prostriedku.
2. Všeobecné požiadavky na pracovný prostriedok
3. Ustanovenia týkajúce sa mobilného pracovného prostriedku s vlastným pohonom alebo bez neho
3.2. Ak sa mobilný pracovný prostriedok pohybuje v pracovnom priestore, musia sa vydať potrebné dopravné predpisy a musí sa zabezpečiť ich dodržiavanie.
4. Podrobnosti o požiadavkách na používanie pracovného prostriedku na zdvíhanie bremena
4.1.1. Mobilný alebo rozoberateľný pracovný prostriedok, ktorý je skonštruovaný na zdvíhanie bremien, musí sa používať tak, aby vo všetkých predvídateľných podmienkach bola zabezpečená jeho stabilita, pričom sa musia zohľadňovať vlastnosti podkladu.
4.1.2. Osoby možno zdvíhať len pomocou takého pracovného prostriedku a jeho príslušenstva, ktorý je na tento účel určený.
Na zdvíhanie osôb sa môže výnimočne použiť aj pracovný prostriedok, ktorý nie je špeciálne skonštruovaný na tento účel, ak sa v súlade s právnymi predpismi vykonajú potrebné bezpečnostné opatrenia a zdvíhanie sa vykonáva pod primeraným dohľadom.
4.2. Pracovný prostriedok na neusmerňované zdvíhanie bremena
Ak je potrebné bremeno súčasne zdvíhať pomocou dvoch alebo viacerých pracovných prostriedkov na neusmerňované zdvíhanie bremena, musí sa vypracovať a uplatňovať postup, ktorý zabezpečí dobrú koordináciu všetkých zamestnancov obsluhujúcich tieto pracovné prostriedky.
4.2.6. Ak pracovný prostriedok určený na neusmerňované zdvíhanie bremien nemôže udržať bremeno v prípade úplného alebo čiastočného výpadku energie, musia sa vykonať primerané opatrenia, aby sa neohrozili zamestnanci.
4.2.7. Ak sa poveternostné podmienky zhoršia natoľko, že nie je možné bezpečné používanie pracovného prostriedku určeného na neusmerňované zdvíhanie bremena, ktorý pracuje na voľnom priestranstve a zamestnanca začína ohrozovať, musí sa zastaviť práca pracovného prostriedku. Musia sa vykonať primerané ochranné opatrenia, aby sa pracovný prostriedok neprevrátil a neohrozil zamestnancov.
5. Podrobnosti o požiadavkách na používanie pracovného prostriedku pri dočasnej práci vo výške
5.1.1. Ak sa podľa osobitného predpisu3) a § 3 ods. 1 a 2 tohto nariadenia dočasná práca vo výške nemôže vykonávať bezpečne a vo vhodných ergonomických podmienkach z vhodnej plochy, musia sa vybrať najvhodnejšie pracovné prostriedky na zaistenie a zachovanie bezpečných pracovných podmienok. Kolektívne ochranné opatrenia musia mať prednosť pred individuálnymi ochrannými opatreniami. Rozmery pracovných prostriedkov musia byť primerané charakteru práce, ktorá sa má vykonať, predpokladanému zaťaženiu a musia umožňovať bezpečný pohyb.
5.1.2. Rebríky sa môžu používať ako pracovné stanovištia na prácu vo výške len za okolností, za ktorých vzhľadom na bod 5.1.1. nie je odôvodnené používanie iných, bezpečnejších pracovných prostriedkov z dôvodu nízkej miery rizika a krátkeho času používania, alebo takých charakteristík miesta, ktoré zamestnávateľ nemôže zmeniť.
5.2.2. Počas používania prenosných rebríkov sa musí zamedziť pošmyknutiu pätiek tým, že sa postrannice zaistia na ich dolných alebo horných koncoch, alebo v ich blízkosti akýmkoľvek protišmykovým prostriedkom alebo akýmkoľvek iným zabezpečením s rovnakým účinkom. Rebríky používané na prístup musia byť také dlhé, aby dostatočne presahovali prístupovú plošinu, ak sa neprijali iné opatrenia na zabezpečenie ich pevného zachytenia. Skladacie rebríky a výsuvné rebríky sa musia používať tak, aby sa zabránilo pohybu jednotlivých častí. Mobilné rebríky sa musia zabezpečiť proti pohybu skôr, ako na ne zamestnanec vystúpi.
5.3.2. V závislosti od zložitosti zvoleného lešenia plán montáže, používania a demontáže, ktorý môže byť vo forme štandardného plánu doplneného o náležitosti súvisiace s osobitnými podrobnosťami tohto lešenia, musí vypracovať zodpovedná osoba.
5.3.5. Ak určité časti lešenia nie sú pripravené na používanie, napríklad počas montáže, demontáže alebo úprav, musia sa zabezpečiť bezpečnostným označením podľa osobitného predpisu4) a musia sa primerane fyzicky ohraničiť, aby sa zabránilo vstupu do nebezpečného priestoru.
5.3.6. Lešenie sa môže montovať, demontovať alebo podstatne upravovať len pod dohľadom zodpovednej osoby a túto činnosť môžu vykonávať len odborne spôsobilí zamestnanci, ktorí absolvovali primerané a špecializované školenie na predpokladané činnosti a so zreteľom na osobitné nebezpečenstvá podľa § 7 tohto nariadenia zamerané najmä na
b) zamestnanci musia dostať a používať vhodný bezpečnostný výstroj, ktorého prostredníctvom musia byť spojení s bezpečnostným lanom,
f) zamestnanci, ktorých sa to týka, musia byť primerane odborne a preukázateľne vyškolení na predpokladané činnosti podľa § 7 tohto nariadenia, najmä na záchranné postupy.
Za výnimočných okolností, ak by so zreteľom na posúdenie rizík používanie druhého lana malo za následok, že práca by bola nebezpečnejšia, môže sa povoliť používanie jedného lana za predpokladu, že sa prijali vhodné opatrenia na zaistenie bezpečnosti v súlade s požiadavkami osobitných predpisov.
Príloha č. 2 k nariadeniu vlády č. 159/2001 Z. z.
PODROBNOSTI O MINIMÁLNYCH POŽIADAVKÁCH NA PRACOVNÝ PROSTRIEDOK
[§ 3 ods. 4 písm. b) a § 9 nariadenia vlády]
Nasledujúce minimálne požiadavky, ktoré sa týkajú používania pracovného prostriedku, nemusia vyžadovať rovnaké opatrenia, ako požiadavky, ktoré sa týkajú nového pracovného prostriedku.
2. Všeobecné minimálne požiadavky aplikovateľné na prácu s pracovným prostriedkom
Ak to nie je nevyhnutné, ovládacie a kontrolné prvky musia byť umiestnené mimo zóny nebezpečenstva a ich činnosť nesmie vytvárať ďalšie nebezpečenstvo. Nesmú zvyšovať riziko ani v dôsledku neúmyselnej činnosti.
Obsluha z hlavného ovládacieho miesta zabezpečí, aby sa nijaká osoba nenachádzala v zóne nebezpečenstva. Ak to nie je možné, bezpečnostný systém automaticky vydá svetelný alebo zvukový výstražný signál ihneď po uvedení pracovného prostriedku do chodu. Ohrozený zamestnanec musí mať pri uvádzaní pracovného prostriedku do chodu čas a možnosť rýchlo sa vyhnúť ohrozeniu alebo zastaviť pracovný prostriedok.
2.2. Pracovný prostriedok sa môže uviesť do chodu len úmyselnou činnosťou. Táto požiadavka sa vzťahuje aj na
a) uvedenie pracovného prostriedku do chodu po zastavení jeho chodu z akejkoľvek príčiny,
b) významné zmeny podmienok jeho činnosti, napríklad rýchlosti, tlaku, aby uvedenie pracovného prostriedku do chodu alebo zmena podmienok jeho činnosti neohrozili zamestnanca.
Povel ovládacieho prvku na zastavenie musí mať prednosť pred povelom ovládacieho prvku na uvedenie pracovného prostriedku do chodu. Ak sa pracovný prostriedok alebo jeho nebezpečné časti zastavia, musí sa odpojiť prívod energie do pohonu.
2.4. V odôvodnených prípadoch a v závislosti od veľkosti rizika a od času potrebného na zastavenie pracovného prostriedku musí byť pracovný prostriedok vybavený zariadením na núdzové zastavenie.
2.5. Pracovný prostriedok, z ktorého môžu vypadávať predmety alebo môže vyletúvať materiál, musí byť vybavený bezpečnostným zariadením, ktoré zodpovedá veľkosti rizika. Pracovný prostriedok, ktorý ohrozuje emisiami plynov, pár, tekutín alebo prachom, musí byť vybavený vhodným odsávacím alebo ochranným zariadením umiesteným pri zdroji ohrozenia.
2.6. Ak je to potrebné pre bezpečnosť a zdravie zamestnancov, pracovný prostriedok a jeho časti musia byť spevnené výstužou alebo iným spôsobom.
2.7. Ak je možnosť deštrukcie pracovného prostriedku alebo jeho časti, čo predstavuje významné ohrozenie bezpečnosti a zdravia zamestnancov, musia sa prijať vhodné opatrenia.
f) musia umožniť činnosť potrebnú na upevnenie alebo výmenu častí a činnosť pri údržbe tak, aby sa prístup obmedzil len do priestoru, v ktorom sa uvedená činnosť vykonáva, a bez odstránenia krytu alebo ochranného zariadenia, ak je to možné.
2.9. Pracovný priestor a pracovné miesto, na ktorých sa pracovný prostriedok používa, musia byť vhodne osvetlené podľa povahy vykonávanej činnosti.
2.12. Pracovný prostriedok sa môže používať len na činnosti, na ktoré je určený, a musia sa pritom dodržiavať podmienky určené na jeho prevádzku.
2.13. Údržbárske práce sa môžu vykonávať len vtedy, ak pracovný prostriedok je vypnutý. Ak to nie je možné, na vykonávanie takých prác sa musia prijať ochranné opatrenia alebo sa také práce musia vykonávať mimo zóny nebezpečenstva. Ak pre pracovný prostriedok je predpísaná údržba, termíny údržby sa musia dodržiavať.
2.15. Pracovný prostriedok musí byť vybavený značkami a výstražným označením na zaistenie bezpečnosti zamestnanca.
2.17. Pracovný prostriedok musí chrániť zamestnanca pred ohňom alebo prehriatím, pred unikajúcim plynom, pred prachom, tekutinami, parami alebo pred látkami, ktoré sa vyrábajú, používajú alebo uskladňujú v pracovnom prostriedku.
3. Doplňujúce minimálne požiadavky na niektoré typy pracovných prostriedkov
3.1. Minimálne požiadavky na mobilný pracovný prostriedok s vlastným pohonom alebo bez neho
3.1.1. Mobilný pracovný prostriedok, na ktorom sa pri jeho pohybe nachádza zamestnanec, musí byť vybavený tak, aby sa zmenšilo riziko pre tohto zamestnanca. Riziko musí zahŕňať aj nebezpečenstvo kontaktu s kolesami alebo s pásom vozidla.
a) ochranným zariadením, ktoré zabezpečí, aby sa pracovný prostriedok nenaklonil viac ako o štvrtinu otáčky, alebo
Toto zariadenie môže tvoriť neoddeliteľnú súčasť mobilného pracovného prostriedku a nie je potrebné, ak mobilný pracovný prostriedok je počas činnosti stabilizovaný alebo ak použité konštrukčné riešenie vylučuje možnosť prevrátenia.
Ak v prípade prevrátenia mobilného pracovného prostriedku existuje nebezpečenstvo pritlačenia zamestnanca časťami mobilného pracovného prostriedku k zemi, musí sa na mobilný pracovný prostriedok inštalovať primeraný ochranný systém.
a) inštalovaním kabíny pre vodiča alebo
b) konštrukčným riešením vozíka so zdvíhacou vidlicou, ktoré bráni jeho prevráteniu, alebo
c) konštrukčným riešením, ktoré v prípade prevrátenia sa vozíka so zdvíhacou vidlicou zabezpečí dostatok priestoru pre zamestnancov medzi zemou a príslušnými časťami vozíka so zdvíhacou vidlicou, alebo
3.1.6. Pracovný prostriedok s vlastným pohonom, ktorý môže pri pohybe ohroziť osoby,
a) musí byť skonštruovaný tak, aby ho neoprávnená osoba nemohla uviesť do chodu,
c) musí mať brzdiace a zastavovacie zariadenie, a ak to bezpečnostné opatrenia pre prípad zlyhania hlavného brzdiaceho a zastavovacieho zariadenia vyžadujú, musí mať núdzové zariadenie ovládané ľahko prístupnými ovládačmi alebo pracujúce automaticky,
d) musí mať namontované primerané pomocné prvky na zlepšenie výhľadu, ak vodič nemá dostatočný výhľad s prihliadnutím na požadovanú bezpečnosť,
f) musí byť vybavený primeranými hasiacimi prístrojmi, ak ide o pracovný prostriedok, pri ktorom je nebezpečenstvo požiaru na ňom alebo na ťahanej alebo nesenej časti a môžu byť ohrození zamestnanci, a ak na mieste, na ktorom sa pracuje, nie sú v dostatočnej blízkosti protipožiarne prostriedky,
g) musí sa po prekročení určenej hranice automaticky zastaviť, ak ide o diaľkovo ovládaný pracovný prostriedok,
h) musí byť vybavený ochranným zariadením proti nárazu a inému nebezpečenstvu alebo iným zariadením na elimináciu takých nebezpečenstiev, ak ide o diaľkovo ovládaný pracovný prostriedok, ktorý môže v obvyklých pracovných podmienkach naraziť alebo vytvoriť iné nebezpečenstvo.
3.2. Minimálne požiadavky na pracovný prostriedok na zdvíhanie bremena
3.2.1. Nepohyblivý pracovný prostriedok na zdvíhanie bremena musí byť počas používania pevný a stabilný; osobitná pozornosť sa musí venovať bremenám, ktoré sa majú zdvíhať, a zaťaženiu, ktoré bude pôsobiť na montážne alebo upevňovacie miesta celej konštrukcie.
3.2.2. Na pracovnom prostriedku na zdvíhanie bremena musí byť zreteľne vyznačené dovolené prevádzkové zaťaženie a tam, kde to je vhodné, musí byť umiestnená aj tabuľka udávajúca dovolené prevádzkové zaťaženie pre každú konfiguráciu pracovného prostriedku.
Pracovný prostriedok, ktorý nie je určený na zdvíhanie osôb, musí byť vhodne a zreteľne označený, aby sa tak nemohol použiť ani omylom.
a) pomocou vhodných zariadení predchádzať nebezpečenstvu pádu kabíny,
b) predchádzať nebezpečenstvu pádu obsluhy z kabíny, ak také nebezpečenstvo existuje,
d) zabezpečovať, aby osoby uviaznuté v kabíne po nehode neboli vystavené nebezpečenstvu a bolo ich možné uvoľniť.
Ak sa nebezpečenstvu uvedenému v písmene a) z dôvodu rozdielu miesta a výšky nedá zabrániť žiadnymi bezpečnostnými opatreniami, musí sa inštalovať a každý pracovný deň skontrolovať závesné lano určené na zvýšenie bezpečnosti.
Príloha č. 3 k nariadeniu vlády č. 159/2001 Z. z.
1. Smernica Rady 89/655/EHS z 30. novembra 1989 o minimálnych požiadavkách na bezpečnosť a ochranu zdravia pri používaní pracovných prostriedkov pracovníkmi pri práci (druhá samostatná smernica v zmysle článku 16 (1) smernice 89/391/EHS) v znení smernice Európskeho parlamentu a Rady 2001/45/ES z 27. júna 2001.
2. Preklady týchto smerníc sa nachádzajú v Centrálnej prekladateľskej jednotke sekcie Inštitút pre aproximáciu práva Úradu vlády Slovenskej republiky.
3) Zákon Národnej rady Slovenskej republiky č. 330/1996 Z. z. o bezpečnosti a ochrane zdravia pri práci v znení neskorších predpisov.
4) Nariadenie vlády Slovenskej republiky č. 444/2001 Z. z. o požiadavkách na používanie označenia, symbolov a signálov na zaistenie bezpečnosti a ochrany zdravia pri práci.